PATVIRTINTA

Lietuvos Respublikos finansų ministro 2014 m. rugsėjo 30 d. įsakymu Nr. 1K-300

(Lietuvos Respublikos finansų ministro 2023 m. spalio 24 d. įsakymo Nr. 1K-361 redakcija)

# VALSTYBĖS ĮMONĖS TURTO BANKO ĮSTATAI

# SKYRIUS

**BENDROSIOS NUOSTATOS**

1. Valstybės įmonė Turto bankas (toliau – įmonė) yra teisės aktų nustatyta tvarka įregistruota valstybės įmonė, turinti antspaudą su Lietuvos valstybės herbu ir pavadinimu „valstybės įmonė Turto bankas“.
2. Įmonės savininko teises ir pareigas įgyvendina Lietuvos Respublikos finansų ministerija.
3. Įmonė yra ribotos civilinės atsakomybės valstybei nuosavybės teise priklausantis viešasis juridinis asmuo, turintis sąskaitą Lietuvos Respublikoje įsteigtuose bankuose ar užsienio bankų filialuose, jam perduotą ir savo įgytą turtą valdantis, naudojantis ir juo disponuojantis patikėjimo teise.
4. Įmonės buveinė yra Lietuvos Respublikoje, jos adresas – Kęstučio g. 45, LT-08124 Vilnius.
5. Įmonė savo veikloje vadovaujasi Lietuvos Respublikos civiliniu kodeksu, Lietuvos Respublikos centralizuotai valdomo valstybės turto valdytojo įstatymu, Lietuvos Respublikos valstybės ir savivaldybės įmonių įstatymu, tiek, kiek Centralizuotai valdomo valstybės turto valdytojo įstatymas nenustato kitaip, – Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos valstybei ir savivaldybėms priklausančių akcijų privatizavimo įstatymu, kitais teisės aktais bei šiais įstatais (toliau – įstatai).
6. Įmonės veiklos laikotarpis neribotas. Įmonės finansiniai metai yra kalendoriniai metai.

# SKYRIUS

**ĮMONĖS TEISĖS IR PAREIGOS**

1. Įmonė turi Centralizuotai valdomo valstybės turto valdytojo įstatyme, Valstybės ir savivaldybės įmonių įstatyme nustatytas teises ir pareigas, taip pat kitas civilines teises ir pareigas, kurios neprieštarauja Lietuvos Respublikos įstatymams, Lietuvos Respublikos Vyriausybės nutarimams, įstatams ir įmonės veiklos tikslams.

# SKYRIUS

**ĮMONĖS VEIKLOS TIKSLAI IR FUNKCIJOS**

1. Įmonės veiklos tikslai:
	1. įgyvendinti centralizuotą valstybės nekilnojamojo turto valdymą;
	2. vykdyti valstybei ir savivaldybėms nuosavybės teise priklausančių akcijų privatizavimą;
	3. išieškoti skolas valstybei ir administruoti pagal pavedimo sutartis perduotas paskolas, valstybės garantijas ir kitus turtinius įsipareigojimus;
	4. administruoti bešeimininkį, konfiskuotą, valstybės paveldėtą, valstybei perduotą nekilnojamąjį turtą, akcinių bendrovių ir uždarųjų akcinių bendrovių akcijas;
2. Įmonė, siekdama įstatų 8.1 papunktyje nustatyto tikslo:
	1. valdo, naudoja jai Vyriausybės nustatyta tvarka patikėjimo teise perduotą valstybės nekilnojamąjį turtą ir jam priskirtus valstybinės žemės sklypus ir jais disponuoja;
	2. parduoda įstatymų nustatyta tvarka valstybės nekilnojamąjį turtą ir jam priskirtus žemės sklypus ir kitus nekilnojamuosius daiktus;
	3. nuomoja patikėjimo teise valdomą administracinės paskirties valstybės nekilnojamąjį turtą;
	4. teikia išvadas dėl turto valdytojų derinti pateiktų sprendimų, susijusių su jų patikėjimo teise valdomo valstybės nekilnojamojo turto valdymu, naudojimu ir disponavimu juo, projektų;
	5. pagal Vyriausybės įgaliotos institucijos nustatytus administracinės paskirties valstybės nekilnojamojo turto panaudojimo efektyvumo rodiklius vertina šio turto panaudojimo efektyvumą;
	6. aprūpina valstybės institucijas ir įstaigas jų valstybinėms funkcijoms atlikti reikalingu ir jų poreikius atitinkančiu administracinės paskirties nekilnojamuoju turtu ir (jeigu reikia) kitos paskirties valstybės nekilnojamuoju turtu, reikalingu valdymo ir naudojimo tikslams ir turtą naudojančių asmenų poreikiams tenkinti, vadovaudamasi Vyriausybės įgaliotos institucijos nustatytais apsirūpinimo administracinės paskirties nekilnojamuoju turtu, reikalingu valstybinėms funkcijoms atlikti, normatyvais;
	7. įgyvendina centralizuotai valdomo administracinės paskirties valstybės nekilnojamojo turto atnaujinimo ir energijos vartojimo efektyvumo didinimo projektus;
	8. atstovauja Vyriausybės nustatyta tvarka valstybei bylose dėl nekilnojamojo turto valdymo nuosavybės teise fakto nustatymo ir kitose bylose dėl valstybės nekilnojamojo turto nuosavybės teisių gynimo, kai šis turtas nėra perduotas kitai valstybės institucijai ar įstaigai;
	9. atlieka Valstybės turto informacinės paieškos sistemos tvarkytojo funkcijas;
	10. rengia valstybei nuosavybės teise priklausančio turto valdymo ataskaitą;
	11. atlieka kitas įstatymų nustatytas funkcijas, susijusias su centralizuotu valstybės nekilnojamojo turto valdymu.
3. Įmonė, siekdama įstatų 8.2 papunktyje nustatyto tikslo:
	1. atstovauja Vyriausybės nustatyta tvarka valstybės interesams valdydama, naudodama jai patikėjimo teise perduotas valstybei ar savivaldybėms nuosavybės teise priklausančias akcijas ir jomis disponuodama;
	2. perima ir valdo valstybei nuosavybės teise priklausančias akcinių bendrovių ir uždarųjų akcinių bendrovių akcijas;
	3. sudaro su kitais akcininkais valstybei nuosavybės teise priklausančių akcijų pardavimo kartu su šių akcininkų akcijomis sutartis;
	4. sudaro sutartis su savivaldybėmis dėl joms nuosavybės teise priklausančių akcijų privatizavimo;
	5. įstatymų nustatyta tvarka, vykdydama privatizavimo sandorius, perleidžia privačion nuosavybėn valstybei ar savivaldybėms nuosavybės teise priklausančias akcijas;
	6. atlieka kitas įstatymų nustatytas funkcijas, susijusias su jai patikėjimo teise perduotų valstybei ir savivaldybėms nuosavybės teise priklausančių akcijų privatizavimu.
4. Įmonė, siekdama įstatų 8.3 papunktyje nustatyto tikslo:
	1. vykdo mokestinių nepriemokų ir kitų skolų valstybei išieškojimą;
	2. Vyriausybės nustatyta tvarka atlieka su perduotų administruoti paskolų, valstybės garantijų ir kitų turtinių įsipareigojimų administravimu susijusias veiklas;
	3. vykdo Vyriausybės nustatyta tvarka Europos Sąjungos ir kitos tarptautinės finansinės paramos bei bendrojo finansavimo lėšų, išmokėtų iš Lietuvos Respublikos valstybės biudžeto ir (ar) panaudotų pažeidžiant teisės aktus, išieškojimą;
	4. perima, vykdydama skolų valstybei išieškojimą, valstybės nuosavybėn skolininkų arba trečiųjų asmenų turtą, jeigu nepavyko jo parduoti Lietuvos Respublikos civilinio proceso kodekso ir (ar) nemokumą reglamentuojančių teisės aktų nustatyta tvarka, jį administruoja ir parduoda Vyriausybės nustatyta viešo aukciono tvarka;
	5. parduoda reikalavimo teises pagal jai perduotas išieškoti skolas Vyriausybės nustatyta viešo aukciono tvarka;
	6. atlieka kitas įstatymų nustatytas funkcijas, susijusias su skolų valstybei išieškojimu ir paskolų, valstybės garantijų ir kitų turtinių įsipareigojimų administravimu.
5. Įmonė, siekdama įstatų 8.4 papunktyje nustatyto tikslo:
	1. perima, įvertina konfiskuotą, valstybės paveldimą ir paveldėtą, valstybei perduotą nekilnojamąjį turtą, akcinių bendrovių ir uždarųjų akcinių bendrovių akcijas ir tvarko šio turto ir akcijų apskaitą;
	2. kreipiasi į teismą dėl nekilnojamojo turto, kuris neturi savininko (ar savininkas nežinomas), pripažinimo bešeimininkiu ir perdavimo valstybės ar savivaldybės nuosavybėn, taip pat dėl akcinių bendrovių ir uždarųjų akcinių bendrovių akcijų, kurios neturi savininko (ar savininkas nežinomas), pripažinimo bešeimininkėmis ir perdavimo valstybės nuosavybėn;
	3. perima, įvertina ir tvarko pripažinto bešeimininkiu ir valstybės nuosavybėn perduoto nekilnojamojo turto, akcinių bendrovių ir uždarųjų akcinių bendrovių akcijų apskaitą;
	4. organizuoja pripažinto bešeimininkiu ir valstybės nuosavybėn perduoto, konfiskuoto, valstybės paveldėto, valstybei perduoto nekilnojamojo turto realizavimą viešo aukciono būdu Vyriausybės nustatyta tvarka;
	5. organizuoja pripažintų bešeimininkėmis ir valstybės nuosavybėn perduotų akcinių ir uždarųjų akcinių bendrovių akcijų realizavimą privatizavimą reglamentuojančių teisės aktų nustatyta tvarka;
	6. skelbia informaciją apie nekilnojamąjį turtą, kuris neturi savininko (ar savininkas nežinomas), ir apie akcines bendroves ir uždarąsias akcines bendroves, kurios kreipėsi dėl akcijų pripažinimo bešeimininkėmis, įmonės interneto svetainėje;
	7. atlieka kitas įstatymuose jai priskirtas funkcijas, susijusias su bešeimininkio, konfiskuoto, valstybės paveldėto, valstybei perduoto nekilnojamojo turto ir akcinių bendrovių ir uždarųjų akcinių bendrovių akcijų administravimu.

121. Įmonė parduoda viešosioms įstaigoms nuosavybės teise priklausančius statinius, patalpas ar jų dalis kartu su viešajai įstaigai arba valstybei nuosavybės teise priklausančiu žemės sklypu, jeigu jis gali būti perleidžiamas privačion nuosavybėn. Įmonė, atlikdama šiame punkte nurodytą funkciją, Vyriausybės nustatyta tvarka:

121.1. sudaro sutartis su viešosiomis įstaigomis, kurių savininkė ar dalininkė, turinti pusę ar daugiau kaip pusę balsų visuotiniame viešosios įstaigos dalininkų susirinkime, yra valstybė, dėl viešajai įstaigai nuosavybės teise priklausančių, tačiau valstybės priskirtoms funkcijoms atlikti nenaudojamų statinių, patalpų ar jų dalių pardavimo kartu su valstybei nuosavybės teise priklausančiu žemės sklypu, reikalingu parduodamam viešųjų įstaigų nuosavybės teise valdomam turtui eksploatuoti, kai nuspręsta perleisti viešajai įstaigai nuosavybės teise priklausančius statinius, patalpas ar jų dalis;

121.2. sudaro sutartis su viešosiomis įstaigomis dėl viešajai įstaigai nuosavybės teise priklausančių statinių, patalpų ar jų dalių pardavimo kartu su viešajai įstaigai nuosavybės teise arba valstybei nuosavybės teise priklausančiu žemės sklypu, reikalingu parduodamam viešųjų įstaigų nuosavybės teise valdomam turtui eksploatuoti, arba dėl viešajai įstaigai nuosavybės teise priklausančių statinių, patalpų ar jų dalių pardavimo, jeigu pagal įstatymus valstybinės žemės sklypas negali būti perleidžiamas privačion nuosavybėn, kai nuspręsta perleisti viešajai įstaigai nuosavybės teise priklausančius statinius, patalpas ar jų dalis ir centralizuotai valdomo valstybės turto valdytojas konkurencingos procedūros būdu buvo atrinktas kaip atitinkamų paslaugų teikėjas**.**

# SKYRIUS

**ĮMONĖS VALDYMAS**

1. Įmonės organai yra įmonės savininko teises ir pareigas įgyvendinanti institucija, kolegialus valdymo organas – valdyba ir vienasmenis valdymo organas – įmonės vadovas (generalinis direktorius).
2. Įmonės vadovas ir įmonės valdybos nariai turi vengti situacijos, kad jų asmeniniai interesai prieštarautų ar galėtų prieštarauti įmonės interesams. Pareiga pranešti apie situaciją, kai asmeniniai interesai prieštarautų ar galėtų prieštarauti įmonės interesams, tenka pačiam valdybos nariui ar įmonės vadovui. Toks rašytinis pranešimas turi būti pateiktas įmonės savininko teises ir pareigas įgyvendinančiai institucijai nedelsiant (ne vėliau kaip per 2 darbo dienas) nuo aplinkybių, kurios lemtų asmeninių interesų prieštarą įmonės interesams, atsiradimo.
3. Įmonės organai privalo veikti įmonės naudai, laikytis įstatymų bei kitų teisės aktų ir vadovautis įstatais. Įmonės organai neturi teisės priimti sprendimų ar atlikti kitų veiksmų, kurie akivaizdžiai viršija įprastą gamybinę ūkinę riziką ar yra akivaizdžiai nuostolingi.
4. Įmonės vadovas ir įmonės valdybos nariai, nevykdantys pareigų, nurodytų Civiliniame kodekse, Valstybės ir savivaldybės įmonių įstatyme ir kituose įstatymuose bei įstatuose, arba netinkamai jas vykdantys, privalo visiškai atlyginti įmonei padarytą žalą.

# SKYRIUS

**ĮMONĖS SAVININKO TEISES IR PAREIGAS ĮGYVENDINANČIOS INSTITUCIJOS KOMPETENCIJA**

1. Įmonės savininko teises ir pareigas įgyvendinanti institucija:
	1. Valstybės ir savivaldybės įmonių įstatymo nustatyta tvarka skiria ir atšaukia įmonės vadovą, nustato darbo sutarties su įmonės vadovu sąlygas, įmonės vardu sudaro ir nutraukia darbo sutartį su įmonės vadovu, tvirtina įmonės vadovo pareigybės nuostatus ir konkrečius įmonės vadovo mėnesinės algos pastoviosios dalies ir kintamosios dalies dydžius, skatina įmonės vadovą įstatymų ir kitų teisės aktų nustatyta tvarka;
	2. skiria ir atšaukia valdybos narius;
	3. tvirtina įmonės įstatus;
	4. tvirtina įmonės veiklos strategiją;
	5. priima sprendimą pakeisti įmonės buveinę;
	6. tvirtina įmonės veiklos rodiklius;
	7. tvirtina įmonės metinius turto įsigijimo ir skolinimosi planus, metines pajamų ir išlaidų sąmatas;
	8. tvirtina įmonės metinių finansinių ataskaitų rinkinį ir pelno (nuostolių) paskirstymą;
	9. parenka atestuotą auditorių ar audito įmonę įmonės metinių finansinių ataskaitų rinkinio auditui atlikti;
	10. priima sprendimą reorganizuoti įmonę;
	11. priima sprendimą pertvarkyti įmonę, išskyrus Valstybės ir savivaldybės įmonių įstatyme nustatytas išimtis;
	12. priima sprendimus likviduoti įmonę ir atšaukti įmonės likvidavimą;
	13. paskiria ir atleidžia įmonės likvidatorių.
2. Įmonės savininko teises ir pareigas įgyvendinanti institucija sprendžia ir kitus Centralizuotai valdomo valstybės turto valdytojo įstatyme, Valstybės ir savivaldybės įmonių įstatyme, kituose teisės aktuose, reglamentuojančiuose įmonės savininko teises ir pareigas, ir įstatuose jos kompetencijai priskirtus klausimus.
3. Įmonės savininko teises ir pareigas įgyvendinančios institucijos sprendimai yra rašytiniai.

# SKYRIUS

**ĮMONĖS VALDYBOS KOMPETENCIJA, SUDARYMO IR ATŠAUKIMO TVARKA. AUDITO KOMITETAS**

1. Įmonės valdyba sudaroma 4 (ketverių) metų kadencijai iš 5 (penkių) narių.
2. Įmonės valdybos nariais turi būti skiriami:
	1. 1 (vienas) valstybės tarnautojas;
	2. 3 (trys) nepriklausomi fiziniai asmenys;
	3. 1 (vienas) darbuotojų atstovas.
3. Visi įmonės valdybos nariai turi turėti bent vieną iš Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos apraše, patvirtintame Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ (toliau – Aprašas), nurodytų kompetencijų ir įmonės valdybos sudėtyje negali būti daugiau nei 2 (du) tos pačios srities įmonės savininko teises ir pareigas įgyvendinančios institucijos nustatytuose specialiuosiuose reikalavimuose nurodytų sričių kompetencijas turintys atstovai.
4. Įmonės valdybos nariu gali būti skiriamas tik toks fizinis asmuo, kuris atitinka visus Valstybės ir savivaldybės įmonių įstatyme nustatytus bendruosius reikalavimus ir įmonės savininko teises ir pareigas įgyvendinančios institucijos nustatytus specialiuosius reikalavimus. Įmonės valdybos narius skiria įmonės savininko teises ir pareigas įgyvendinanti institucija, įvertinusi Apraše nustatytus reikalavimus ir įvykdžiusi Apraše nurodytą atranką. Įmonės valdybos nariai veiklą pradeda nuo jų paskyrimo dienos. Įmonės valdybai vadovauja įmonės valdybos pirmininkas, kurį iš savo narių renka įmonės valdyba.
5. Įmonės valdyba:
	1. nustato ir tvirtina įmonės struktūrą;
	2. tvirtina įmonės darbuotojų apmokėjimo ir skatinimo taisykles:
	3. teikia įmonės savininko teises ir pareigas įgyvendinančiai institucijai išvadas dėl įmonės metinių pajamų ir išlaidų sąmatų, dėl įmonės ataskaitinių finansinių metų veiklos ataskaitos ir metinio finansinių ataskaitų rinkinio, dėl pelno (nuostolių) paskirstymo projekto, taip pat dėl metinių turto įsigijimo ir skolinimosi planų;
	4. teikia įmonės savininko teises ir pareigas įgyvendinančiai institucijai išvadas dėl įmonės veiklos strategijos (įmonės n–(n + 3) metų veiklos strategijos) projektų;
	5. pritaria valstybės nekilnojamojo turto ir jam priskirto valstybinės žemės sklypo arba kitų nekilnojamųjų daiktų pardavimo kainai ir atsiskaitymo sąlygoms, kai viešame aukcione parduodamo valstybės nekilnojamojo turto ir jam priskirto valstybinės žemės sklypo arba kitų nekilnojamųjų daiktų pradinė bendra pardavimo kaina yra lygi 250 000 eurų arba didesnė, išskyrus įstatymų nustatytus atvejus, kai Viešame aukcione parduodamo valstybės nekilnojamojo turto ir kitų nekilnojamųjų daiktų sąraše nurodyto nekilnojamojo turto ir žemės sklypo ar kitų nekilnojamųjų daiktų aukciono sąlygas tvirtina Privatizavimo komisija;
	6. teikia nuomonę įmonės savininko teises ir pareigas įgyvendinančiai institucijai dėl įmonės vadovo atrankos procedūrų, darbo sutarties su įmonės vadovu sąlygų nustatymo, įskaitant mėnesinės algos pastoviosios dalies dydžio ir kintamosios dalies dydžio nustatymą, įmonės vadovo pareigybės nuostatų, jo skatinimo ir atšaukimo iš pareigų bei įmonės tikslų įgyvendinimo;
	7. priima sprendimą įkeisti įstatymuose nustatytą turtą;
	8. priima sprendimą dėl lėšų, siekiančių 1/20 ir daugiau savininko kapitalo, skolinimosi;
	9. priima sprendimą parduoti įmonės ilgalaikį materialųjį turtą, kurio balansinė vertė siekia 1/20 ir daugiau savininko kapitalo;
	10. pritaria sandorių, kurių vertė siekia 1/20 ir daugiau savininko kapitalo, esminėms sąlygoms (sandorio objektui, sandorio vykdymo terminams, maksimaliai sandorio vertei ir atsiskaitymo sąlygoms, prievolių įvykdymo užtikrinimo būdams). Jeigu sandoris, kurio vertė siekia 1/20 ir daugiau savininko kapitalo, turi būti viešojo pirkimo ar konkurso būdu sudaromas su atitinkamo viešojo pirkimo ar konkurso laimėtoju, įmonės valdyba esminėms tokio sandorio sąlygoms turi pritarti iki viešojo pirkimo ar konkurso paskelbimo dienos;
	11. Vyriausybės nustatyta tvarka tvirtina valstybės nekilnojamojo turto atnaujinimo projektus, kurių vertė yra iki 10 000 000 eurų, ir teikia siūlymus Vyriausybei dėl valstybės nekilnojamojo turto atnaujinimo projektų, kurių vertė yra 10 000 000 eurų ir didesnė, tvirtinimo;
	12. nustato įmonės teikiamų paslaugų kainas ir tarifus, išskyrus atvejus, kai juos nustato Vyriausybė arba kita įstatymais nustatyta institucija;
	13. tvirtina įmonės komercinių paslapčių ir konfidencialios informacijos sąrašą;
	14. tvirtina įmonės Etikos kodeksą ir įmonės politikos aprašus, reglamentuojančius esminius įmonės valdymo, kontrolės, rizikų valdymo klausimus;

24.15. atsižvelgdama į Valstybės turtinių ir neturtinių teisių įgyvendinimo valstybės valdomose įmonėse tvarkos aprašo, patvirtinto Lietuvos Respublikos Vyriausybės 2012 m. birželio 6 d. nutarimu Nr. 665 „Dėl Valstybės turtinių ir neturtinių teisių įgyvendinimo valstybės valdomose įmonėse tvarkos aprašo patvirtinimo“, 33.1 papunktį, priima sprendimą dėl Audito komiteto sudarymo;

24.16. tvirtina Audito komiteto nuostatus;

24.17. tvirtina Audito komiteto narių atrankos aprašą ir vykdo Audito komiteto narių atranką;

24.18. kiekvienais metais atlieka Audito komiteto narių atitikties keliamiems reikalavimams peržiūrą;

24.19. nustato nepriklausomiems Audito komiteto nariams galimo mokėti atlygio dydį, kuris gali būti iki 1/8 įmonės vadovo vidutinio mėnesinio darbo užmokesčio (kitiems įmonės valdybos nariams už darbą Audito komitete joks atlygis nemokamas);

24.20. sudaro su nepriklausomais Audito komiteto nariais sutartis;

24.21. skiria ir atšaukia Audito komiteto narius;

24.22. sprendžia kitus Valstybės ir savivaldybės įmonių įstatyme ir kituose teisės aktuose įmonės valdybos kompetencijai priskirtus klausimus.

241. Audito komitetas sudaromas iš 3 narių: 1 valdybos nario ir 2 nepriklausomų narių. Audito komiteto nariais gali būti įmonės valdybos nepriklausomi nariai ir kiti asmenys, kurie nėra įmonės valdybos nariai ir kurie atitinka Audito komiteto nariui keliamus nepriklausomumo kriterijus, nustatytus Reikalavimų audito komitetams, audito komitetus sudarančių įmonės organų ir audito komitetų sudėties apraše, patvirtintame Lietuvos Respublikos Vyriausybės 2017 m. gegužės 24 d. nutarimu Nr. 383 „Dėl Reikalavimų audito komitetams, audito komitetus sudarančių įmonės organų ir audito komitetų sudėties aprašo patvirtinimo“.

242. Audito komiteto pirmininką renka Audito komiteto nariai iš nepriklausomų narių. Audito komitetas sudaromas ne ilgesniam kaip 4 (ketverių) metų laikotarpiui arba iki likusio įmonės valdybos kadencijos laikotarpio pabaigos. Audito komiteto nario nepertraukiamos kadencijos laikas – ne ilgesnis kaip 2 (dvi) įmonės valdybos kadencijos iš eilės. Įmonės savininko teises ir pareigas įgyvendinančiai institucijai atšaukus visus ar pavienius įmonės valdybos narius nepasibaigus laikotarpiui, kuriam įmonės valdyba buvo sudaryta, automatiškai nutrūksta atšauktų įmonės valdybos narių paskyrimas Audito komiteto nariais.

243.Audito komitetas vykdo Lietuvos Respublikos finansinių ataskaitų audito įstatyme autoriams nustatytas pareigas bei atlieka įmonės valdybos patvirtintuose Audito komiteto nuostatuose nustatytas funkcijas.

1. Įmonės valdyba veikia pagal savo patvirtintą darbo reglamentą.
2. Už veiklą įmonės valdyboje jos nariams atlyginama įmonės lėšomis Vyriausybės nustatyta tvarka. Valdybos nariui išmokama suma per mėnesį negali būti didesnė kaip 1/5 įmonės vadovo vidutinio mėnesinio darbo užmokesčio.
3. Įmonės valdyba sprendimus, kurie įforminami įmonės valdybos nutarimais, priima posėdžiuose. Valdyba gali priimti sprendimus ir jos posėdis laikomas įvykusiu, kai posėdyje dalyvauja daugiau kaip pusė valdybos narių. Valdybos sprendimas yra priimtas, jeigu už jį balsavo 2/3 ar daugiau posėdyje dalyvavusių valdybos narių.
4. Įmonės valdybos nariai ir Audito komiteto nariai privalo saugoti įmonės komercines paslaptis, konfidencialią informaciją, kurią sužinojo būdami įmonės valdybos ir Audito komiteto nariais ir kuri buvo nurodyta kaip konfidenciali informacija.
5. Įmonės savininko teises ir pareigas įgyvendinanti institucija gali atšaukti visus ar pavienius įmonės valdybos narius nepasibaigus laikotarpiui, kuriam įmonės valdyba buvo sudaryta. Jeigu atšaukiami ar atsistatydina pavieniai įmonės valdybos nariai, pavieniai įmonės valdybos nariai skiriami į įmonės valdybą iki veikiančios valdybos laikotarpio, kuriam ji buvo sudaryta, pabaigos.
6. Paaiškėjus, kad įmonės valdybos narys neatitinka Valstybės ir savivaldybės įmonių įstatyme nustatytų bendrųjų ir (ar) įmonės savininko teises ir pareigas įgyvendinančios institucijos nustatytų specialiųjų reikalavimų, jis turi būti atšauktas iš įmonės valdybos.

# SKYRIUS

**ĮMONĖS VADOVO KOMPETENCIJA, JO SKYRIMO IR ATŠAUKIMO TVARKA**

1. Įmonei vadovauja įmonės vadovas – generalinis direktorius. Įmonės vadovą 5 (penkerių) metų kadencijai viešo konkurso būdu skiria į pareigas ir atšaukia iš jų, nustato darbo sutarties sąlygas ir įmonės vardu sudaro ir nutraukia su juo darbo sutartį įmonės savininko teises ir pareigas įgyvendinančios institucijos vadovas. Tas pats asmuo į generalinio direktoriaus pareigas gali būti skiriamas ne daugiau kaip dvi kadencijas iš eilės. Generaliniu direktoriumi antrajai kadencijai tas pats asmuo gali būti skiriamas tik tuo atveju, jeigu per jo pirmosios kadencijos laikotarpį buvo pasiekti visi įmonei nustatyti veiklos tikslai.
2. Įmonės vadovas organizuoja įmonės veiklą ir veikia įmonės vardu esant santykiams su kitais asmenimis.
3. Įmonės vadovo funkcijos:
	1. tvirtina pareigų, į kurias darbuotojai priimami konkurso būdu, sąrašą;
	2. tvirtina įmonės savarankiškų struktūrinių padalinių nuostatus;
	3. atlieka Centralizuotai valdomo valstybės turto valdytojo įstatyme, Valstybės ir savivaldybės įmonių įstatyme, kituose teisės aktuose ir įstatuose nustatytas įmonės vadovo kompetencijai priskirtas funkcijas.
4. Įmonės vadovas negali būti įmonės apskaitą tvarkančiu asmeniu. Jeigu įmonės finansinę apskaitą tvarko įmonės apskaitos tarnyba (struktūrinis padalinys), įmonės vadovas negali būti šios tarnybos (struktūrinio padalinio) vadovu.
5. Įmonės vadovas negali būti ar tapti kito juridinio asmens darbuotoju ar valdymo organo nariu be įmonės savininko teises ir pareigas įgyvendinančios institucijos sutikimo.
6. Įmonės vadovas atsako už:
	1. įmonės veiklos strategijos projekto parengimą ir jo pateikimą įmonės valdybai ir įmonės savininko teises ir pareigas įgyvendinančiai institucijai;
	2. įmonės veiklos organizavimą;
	3. pranešimą įmonės savininko teises ir pareigas įgyvendinančiai institucijai ir įmonės valdybai apie įvykius, turinčius esminę reikšmę įmonės veiklai;
	4. įmonės metinių finansinių ataskaitų rinkinių sudarymą ir jų pateikimą kartu su atestuoto auditoriaus išvada bei audito ataskaita įmonės valdybai susipažinti ir įmonės savininko teises ir pareigas įgyvendinančiai institucijai tvirtinti per 3 mėnesius nuo finansinių metų pabaigos;
	5. įmonės metinės veiklos ataskaitos parengimą;
	6. įmonės metinių turto įsigijimo ir skolinimosi planų, metinių pajamų ir išlaidų sąmatų sudarymą ir jų pateikimą valdybai svarstyti ir įmonės savininko teises ir pareigas įgyvendinančiai institucijai tvirtinti;
	7. Civilinio kodekso 2.46 ir 2.66 straipsniuose, Valstybės ir savivaldybės įmonių įstatyme ir kituose teisės aktuose nustatytų įmonės duomenų ir dokumentų pateikimą Juridinių asmenų registrui;
	8. viešosios informacijos, skelbimų ir pranešimų paskelbimą laiku;
	9. dokumentų ir kitos informacijos apie įmonę saugojimą;
	10. įmonės turto valdymą, naudojimą ir disponavimą juo įstatuose nustatyta tvarka ir sąlygomis;
	11. viešųjų pirkimų vykdymo kontrolę;
	12. vidaus kontrolės sukūrimą įmonėje, jos įgyvendinimą ir tobulinimą;
	13. kitų veiksmų, nustatytų įmonės vadovui Valstybės ir savivaldybės įmonių įstatyme, kituose teisės aktuose ir įstatuose, atlikimą.
7. Asmuo negali būti įmonės vadovu, jeigu:
	1. įstatymų nustatyta tvarka yra pripažintas kaltu dėl sunkaus ar labai sunkaus nusikaitimo padarymo ir turi neišnykusį ar nepanaikintą teistumą;
	2. įstatymų nustatyta tvarka yra pripažintas kaltu dėl nusikaltimo valstybės tarnybai ir viešiesiems interesams ar korupcinio pobūdžio nusikaltimo padarymo ir turi neišnykusį ar nepanaikintą teistumą;
	3. įstatymų nustatyta tvarka yra pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai;
	4. įstatymų nustatyta tvarka yra pripažintas kaltu dėl nusikaltimų, kuriais padaryta turtinė žala valstybei, ir turi neišnykusį ar nepanaikintą teistumą;
	5. yra įstatymų nustatyta tvarka uždraustos organizacijos narys;
	6. yra atleistas iš skiriamų arba renkamų pareigų dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigų dienos nepraėjo 3 metai;
	7. įstatymų nustatyta tvarka jam atimta teisė eiti tokias pareigas.
8. Įmonės vadovas atšaukiamas iš pareigų:
	1. pasibaigus pirmajai kadencijai, jeigu nėra paskiriamas antrajai kadencijai, arba pasibaigus antrajai jo kadencijai;
	2. savo noru;
	3. kai jis atsižvelgiant į įstatų 37 punktą negali būti įmonės vadovu;
	4. kai tampa kito juridinio asmens darbuotoju ar valdymo organo nariu be įmonės savininko teises ir pareigas įgyvendinančios institucijos sutikimo;
	5. kitais Lietuvos Respublikos darbo kodekso ir (arba) kitų teisės aktų nustatytais atvejais ir tvarka.
9. Įmonės savininko teises ir pareigas įgyvendinančiai institucijai priėmus motyvuotą sprendimą atšaukti įmonės vadovą, su juo sudaryta darbo sutartis nutraukiama Darbo kodekso nustatyta tvarka.
10. Darbo ginčai tarp įmonės vadovo ir įmonės nagrinėjami teisme.

# SKYRIUS

**PATIKĖJIMO TEISE ĮMONEI PERDUOTO TURTO VALDYMO, NAUDOJIMO, DISPONAVIMO JUO TVARKA IR SĄLYGOS**

1. Įmonei jos savininko patikėjimo teise perduotas ir įmonės įgytas turtas nuosavybės teise priklauso įmonės savininkui.
2. Įmonė valstybės turtą valdo, naudoja ir disponuoja juo patikėjimo teise, nepažeisdama Valstybės ir savivaldybės įmonių įstatymo, kitų įstatymų ir teisės aktų, kitų asmenų teisių ir teisėtų interesų.
3. Įmonės prievolių įvykdymui užtikrinti įmonė Lietuvos Respublikos įstatymų nustatyta tvarka gali įkeisti jos balanse nurodytą ilgalaikį materialųjį turtą, išskyrus turtą, kuris pagal įstatymus gali būti tik valstybės nuosavybė.
4. Įmonė pagal savo prievoles atsako tik tuo turtu, kuris nurodomas jos balanse ir į kurį pagal Lietuvos Respublikos įstatymus gali būti nukreipiamas išieškojimas. Įmonei įmonės savininko perduotas ir įmonės įgytas turtas nurodomas įmonės balanse. Įmonė neatsako už valstybės prievoles.

# SKYRIUS

**ĮMONĖS NUOSAVAS KAPITALAS**

1. Įmonės nuosavą kapitalą sudaro:
	1. įmonės savininko kapitalas;
	2. turtą, kuris pagal įstatymus gali būti tik valstybės nuosavybė, atitinkantis kapitalas;
	3. turtą, kuris yra perduotas įmonei centralizuotai valdyti, naudoti ir disponuoti juo patikėjimo teise, atitinkantis kapitalas;
	4. privalomasis rezervas;
	5. perkainojimo rezervas (rezultatai);
	6. kiti rezervai;
	7. nepaskirstytasis pelnas (nuostoliai).
2. Nuosavo kapitalo dalį atitinkantis turtas, kuris perduotas įmonei centralizuotai valdyti, naudoti ir disponuoti juo patikėjimo teise, nurodomas įmonės balanse.
3. Turtas, kurį įmonė valdo patikėjimo teise ir kuris yra skirtas parduoti, išskyrus centralizuotai valdomą valstybės nekilnojamąjį turtą, skirtą parduoti įgyvendinant centralizuotai valdomo administracinės paskirties valstybės nekilnojamojo turto atnaujinimo projektus, ir (ar) privatizuoti, nurodomas įmonės balansinėse atsargų ir įsipareigojimų sąskaitose.
4. Privalomasis rezervas sudaromas iš įmonės paskirstytinojo pelno, taikant įmonės savininko teises ir pareigas įgyvendinančios institucijos nustatyto dydžio metinius atskaitymus. Atskaitymai į privalomąjį rezervą sudaro ne mažiau kaip 1/20 paskirstytinojo pelno. Jie vykdomi tol, kol privalomojo rezervo dydis sudaro 1/10 savininko kapitalo vertės. Nustatytą dydį viršijanti privalomojo rezervo dalis gali būti perskirstyta skirstant įmonės pelną. Privalomasis rezervas naudojamas tik įmonės nuostoliams dengti. Padengus nuostolius, privalomojo rezervo dydis atkuriamas, laikantis šiame punkte nustatytos tvarkos.
5. Perkainojimo rezervas (rezultatai) – rezervas, sudaromas pasikeitus įmonės nuosavam kapitalui dėl ilgalaikio materialiojo turto ir finansinio turto perkainojimo. Perkainojimo rezervas mažinamas, kai perkainotas turtas nurašomas, nudėvimas, nukainojamas ar perleidžiamas kitiems asmenims. Perkainojimo rezervu negalima mažinti įmonės nuostolių.
6. Įmonėje sudaromi kiti rezervai:
	1. rezervas įmonės darbuotojų premijoms ir socialiniams tikslams;
	2. rezervas investicijoms.
7. Rezervas įmonės darbuotojų premijoms ir socialiniams tikslams ir rezervas investicijoms

sudaromi iš įmonės paskirstytinojo pelno.

1. Rezervas įmonės darbuotojų premijoms ir socialiniams tikslams naudojamas darbuotojų premijoms, išmokamoms metų pabaigoje už gerus darbo rezultatus ir gerą darbo pareigų atlikimą, materialinėms pašalpoms, kai sunki darbuotojų materialinė būklė dėl jų pačių ligos, šeimos narių ligos ar mirties, stichinės nelaimės ar turto netekimo, išeitinėms išmokoms ir kompensacijoms, taip pat delspinigiams už laiku neišmokėtą darbo užmokestį. Į rezervą įmonės darbuotojų premijoms ir socialiniams tikslams gali būti skiriama ne daugiau kaip 1/10 paskirstytinojo pelno.
2. Rezervas investicijoms sudaromas ilgalaikiam materialiajam ir nematerialiajam turtui, reikalingam įmonės veiklos plėtrai, įsigyti. Šio rezervo dydį nustato įmonės savininko teises ir pareigas įgyvendinanti institucija, tvirtindama įmonės pelno (nuostolio) paskirstymą.
3. Einamaisiais finansiniais metais nepanaudota įstatų 50.1 ir 50.2 papunkčiuose nustatytų rezervų dalis gali būti perkelta į ateinančius finansinius metus ir perskirstyta skirstant įmonės pelną. Šie rezervai gali būti naudojami įmonės nuostoliams dengti. Padengus nuostolius, rezervo įmonės darbuotojų premijoms ir socialiniams tikslams ir rezervo investicijoms dydis nėra atkuriamas. Šie rezervai keičiami ar naikinami įmonės savininko teises ir pareigas įgyvendinančios institucijos sprendimu teisės aktų nustatyta tvarka pakeičiant įmonės įstatus.

# SKYRIUS

**ĮMONĖS SKELBIMŲ IR PRANEŠIMŲ SKELBIMO TVARKA**

1. Įmonės vieši pranešimai, kurių privalomą skelbimą nustato Civilinis kodeksas ir Valstybės ir savivaldybės įmonių įstatymas, skelbiami elektroniniame leidinyje, kurį Vyriausybės nustatyta tvarka leidžia Juridinių asmenų registro tvarkytojas.
2. Kita įmonės viešai skelbtina informacija skelbiama įmonės interneto svetainėje [www.turtas.lt](http://www.turtas.lt).

# SKYRIUS

**ĮMONĖS ĮSTATŲ KEITIMO TVARKA**

1. Iniciatyvos teisę keisti įmonės įstatus turi įmonės savininko teises ir pareigas įgyvendinanti institucija, įmonės valdyba ir įmonės vadovas.
2. Pakeisti ar papildyti įstatai tvirtinami įmonės savininko teises ir pareigas įgyvendinančios institucijos vadovo arba jo įgaliotojo asmens parašu ir institucijos atspaudu bei pateikiami Juridinių asmenų registrui.
3. Pakeisti ar papildyti įstatai įsigalioja juos įregistravus Juridinių asmenų registre.